AURA บวก 3% “ออลไทม์ไฮ” รับตรุษจีน ดันยอดขายทองพุ่ง   
AURA ราคาบวก 3% ทำออลไทม์ไฮต่อเนื่อง นักลงทุนเก็งกำไรจากความเชื่อมั่นยอดขายทองพุ่งในช่วงเทศกาลตรุษจีน
AURA ราคาบวก 3% ทำออลไทม์ไฮต่อเนื่อง นักลงทุนเก็งกำไรจากความเชื่อมั่นยอดขายทองพุ่งในช่วงเทศกาลตรุษจีน
11 ม.ค. 2566

ผู้สื่อข่าวรายงานว่า วันนี้ (11 ม.ค. 66) ราคาหุ้น บริษัท ออโรร่า ดีไซน์ จำกัด (มหาชน) หรือ AURA ล่าสุด ณ เวลา 11:04 น. อยู่ที่ระดับ 20 บาท บวก 0.60 บาท หรือ 3.09% สูงสุดที่ระดับ 20.10 บาท ต่ำสุดที่ระดับ 19.50 บาท ด้วยมูลค่าการซื้อขาย 213.07 ล้านบาท

สำหรับ AURA ราคาปรับตัวขึ้นทำออลไทม์ไฮต่อเนื่อง สอดคล้องกับ บล.กสิกรไทย เปิดเผยว่า ราคาหุ้น AURA ปรับตัวขึ้นจากทิศทางราคาทองคำอยู่ในช่วงขาขึ้นส่งผลดีต่อธุรกิจ เนื่องจากช่วงไตรมาส 4/65 จนถึงไตรมาส 1/66 ถือเป็นช่วงของไฮซีซั่นของการขายทองคำเป็นของขวัญในช่วงเทศกาลปีใหม่ และต้นปีก็จะเข้าสู่ช่วงเทศกาลตรุษจีนด้วย ซึ่งจะช่วยสนับสนุนยอดขายทองคำรูปพรรณของบริษัทเพิ่มสูงขึ้น และส่งผลให้ผลประกอบการในไตรมาส 4/65 และไตรมาส 1/66 น่าจะออกมาดี